Укх в1ашаг1кхетаран керттера ма1ан да, бувца мотт г1алг1ай бар хилар а, из наха юкъе боаржабар а. Бовзаш боацача панача мехка 13 шу а даьккха ц1абаьхка боллаше а, шоай оамалах, г1улакхах, меттах ца талхаш, ц1абаьхкаб вай дай. Массаза а къаман керттера маьже мотт хийттаб г1алг1ашта. Х1аьта мегаций вай тхьовра денз хьадоаг1ача къаман мотт бувцара г1улакх д1ахо д1адахьа. Цох а кхычох а дувцаргда вай йоазонхочунца.